CELEX: C2005/155/38
Language: sl
Date: 2005-06-25 00:00:00
Title: Sklep Sodišča prve stopnje z dne 10. marca 2005 v zadevi T-273/00, Unione degli industriali della provincia di Venezia (Unindustria) in drugi proti Komisiji Evropskih skupnosti (Državne pomoči — Odločba Komisije, s katero je ugotovila nezdružljivost shem nezakonitih pomoči s skupnim trgom in naložila izterjavo nezdružljivih pomoči — Izključitev nacionalnega postopka izterjave — Ničnostna tožba — Pomanjkanje pravnega interesa — Nedopustnost)

25.6.2005   
            
            
               SL
            
            
               Uradni list Evropske unije
            
            
               C 155/19
            
         
      SKLEP SODIŠČA PRVE STOPNJE
   
   z dne 10. marca 2005
   v zadevi T-273/00, Unione degli industriali della provincia di Venezia (Unindustria) in drugi proti Komisiji Evropskih skupnosti (1)
   
   (Državne pomoči - Odločba Komisije, s katero je ugotovila nezdružljivost shem nezakonitih pomoči s skupnim trgom in naložila izterjavo nezdružljivih pomoči - Izključitev nacionalnega postopka izterjave - Ničnostna tožba - Pomanjkanje pravnega interesa - Nedopustnost)
   (2005/C 155/38)
   Jezik postopka: italijanščina
   V zadevi T-273/00, Unione degli industriali della provincia di Venezia (Unindustria), Comitato Venezia Vuole Vivere, Mingardi S.r.l. in dvanajst drugih tožečih strank, ki so navedene v seznamu v prilogi k sklepu, s sedežem v Benetkah (Italija), ki jih zastopajo A. Vianello, M. Merola in A. Sodano, avocats, z naslovom za vročanje v Luxembourgu, ob intervenciji Italijanske republike (zastopnik: U. Leanza, z naslovom za vročanje v Luxembourgu) proti Komisiji Evropskih skupnosti (zastopnik: V. Di Bucci, skupaj z A. Dal Ferro, avocat, z naslovom za vročanje v Luxembourgu), zaradi predloga za razglasitev ničnosti Odločbe Komisije 2000/394/ES z dne 25. novembra 1999 o ukrepih pomoči za podjetja, ki se nahajajo na ozemlju Benetk in Chioggie, predvidenih z zakonoma št. 30/1997 in št. 206/1995 o uvedbi znižanja socialnih prispevkov (UL 2000, L 150, str. 50), je Sodišče prve stopnje (drugi razširjeni senat), v sestavi J. Pirrung, predsednik, A. W. H. Meij, N. J. Forwood, sodnika, I. Pelikánová, sodnica, S. Papasavvas, sodnik; sodni tajnik: H. Jung, dne 10. marca 2005 razglasilo sklep, katerega izrek se glasi:
   
               1)
            
            
               Tožba v zadevi T-273/00 se delno zavrže kot nedopustna v delu, ki sta jo vložili družbi Mingardi S.r.l. in Marsilio Editori S.p.A.
            
         
               2)
            
            
               Družbi Mingardi S.r.l. in Marsilio Editori S.p.A. nosita svoje stroške.
            
         
               3)
            
            
               Komisija nosi do sedaj priglašene stroške v zvezi s tožbo v delu, ki sta jo vložili družbi Mingardi S.r.l. in Marsilio Editori S.p.A.
            
         
               4)
            
            
               Republika Italija nosi stroške, ki jih je predložila do tega dne v zvezi z delom tožbe, ki sta jo vložili družbi Mingardi S.r.l. in Marsilio Editori S.p.A.
            
         
               5)
            
            
               Odločitev o preostalih stroških se pridrži.
            
         
      (1)  UL C 355, 9.12.2000.